Document ID: 32007D0235

РЕШЕНИЕ 2007/235/ОВППС НА СЪВЕТА
от 16 април 2007 година
за изпълнение на Обща позиция 2004/161/ОВППС за подновяване на ограничителните мерки срещу Зимбабве
СЪВЕТЪТ НА ЕВРОПЕЙСКИЯ СЪЮЗ,
като взе предвид Обща позиция 2004/161/ОВППС (1), и по-специално член 6 от нея, във връзка с член 23, параграф 2 от Договора за Европейския съюз,
като има предвид, че:
(1)
Чрез Обща позиция 2002/145/ОВППС (2) и Регламент (ЕО) № 310/2002 (3) Съветът прие ограничителни мерки срещу Зимбабве. Тези мерки по-точно предвиждат забраната за доставка на оръжия и свързаната с това техническа помощ на страната и замразяването на финансови средства и активи, които принадлежат на определени лица.
(2)
Чрез Обща позиция 2004/161/ОВППС Съветът поднови някои от посочените мерки, и по-специално тези, които са предвидени в Обща позиция 2002/145/ОВППС.
(3)
В резултат на промените в правителството на Зимбабве на 6-7 февруари 2007 г., пет нови лица бяха повишени и заеха постове в кабинета. Затова те следва да попаднат под действието на ограничителните мерки, определени в Обща позиция 2004/161/ОВППС.
(4)
Следователно списъкът на лицата, за които се отнасят ограничителните мерки, и чиито имена са изброени в приложението към Обща позиция 2004/161/ОВППС, следва следователно да бъде актуализиран,
РЕШИ:
Член 1
Приложението към Обща позиция 2004/161/ОВППС се заменя със списъка в приложението към настоящото решение.
Член 2
Настоящото решение влиза в действие от датата на неговото приемане.
Член 3
Настоящото решение се публикува в Официален вестник на Европейския съюз.
Съставено в Люксембург на 16 април 2007 година.

Labels: 3
18
11
5